চিকেন’স নেক-এর নিরাপত্তা বৃদ্ধিতে শিলিগুড়িতে সেনা-আধাসেনা-গোয়েন্দাদের উচ্চ পর্যায়ের বৈঠক

ওয়েব ডেস্ক: শিলিগুড়ির ‘চিকেনস নেক’ করিডর (Siliguri Security of Chicken’s Neck)। চিকেন’স নেক-এর নিরাপত্তা বৃদ্ধি করতে শিলিগুড়িতে উচ্চপর্যায়ের বৈঠকে সেনা-আধাসেনা-গোয়েন্দারা। উত্তরবঙ্গের শিলিগুড়ির কাছে কৌশলগতভাবে অত্যন্ত গুরুত্বপূর্ণ ‘চিকেনস নেক’ করিডোরে নিরাপত্তা নিয়ে উচ্চস্তরের বৈঠকে বসলেন কেন্দ্রীয় গোয়েন্দা ও সেনা–অফিসাররা।সম্প্রতি দিল্লিতে লালকেল্লার কাছে গাড়ি বিস্ফোরণের পর এই বৈঠকের গুরুত্ব আরও বৃদ্ধি পেয়েছে বলে মনে করা হচ্ছে। ভারত–বাংলাদেশ (India-Bangladesh) সম্পর্কের সাম্প্রতিক টানাপোড়েনের পর থেকে এই সরু করিডোরে অনুপ্রবেশ, পাচার ও নাশকতার আশঙ্কা বাড়ায় সীমান্তে নজরদারি ও টহল আরও জোরদার করার সিদ্ধান্ত হয়েছে। স্থানীয় প্রশাসনকেও সতর্ক থাকা ও সন্দেহজনক গতিবিধি নজরে রাখার নির্দেশ দেওয়া হয়েছে। এনএইচ–৩১ ও আশপাশের গুরুত্বপূর্ণ পয়েন্টে বাড়ছে চেকিং।

আরও পড়ুন: দিল্লি কাণ্ডে আটক কাশ্মীরের আরও এক যুবক

শনিবারের এই বৈঠকে শিলিগুড়ি করিডরের সঙ্গে সম্পর্কিত সব পক্ষকে নিয়ে আলোচনা হয়। শিলিগুড়িতে আইবির কার্যালয়ে আয়োজিত ওই ‘স্ম্যাক’ বৈঠকে উপস্থিত ছিলেন ভারতীয় সেনা, বায়ুসেনা, সিআইএসএফ, বিএসএফ, এসএসবি, আইটিবিপি, মিলিটারি পুলিশ, আর্মি ইন্টেলিজেন্স (সেনার গোয়েন্দা শাখা)-এর পদস্থ কর্তারা। এর পাশাপাশি আরপিএফ, রেল পুলিশ, রাজ্য পুলিশের গোয়েন্দা বিভাগ-সহ বিভিন্ন নিরাপত্তা সংস্থা এবং গোয়েন্দা সংস্থার প্রতিনিধিরাও উপস্থিত ছিলেন বৈঠকে। বৈঠক সূত্রে খবর, চিকেন’স নেক-এর নিরাপত্তা এবং সীমান্ত এলাকায় নজরদারি আরও বৃদ্ধি করতে বলা হয়েছে। এই সরু করিডোরে অনুপ্রবেশ, পাচার ও নাশকতার আশঙ্কা বাড়ায় সীমান্তে নজরদারি ও টহল আরও জোরদার করার সিদ্ধান্ত হয়েছে। স্থানীয় প্রশাসনকেও সতর্ক থাকা ও সন্দেহজনক গতিবিধি নজরে রাখার নির্দেশ, এনএইচ–৩১ ও আশপাশের গুরুত্বপূর্ণ পয়েন্টে বাড়ছে চেকিং। বেশ কিছু সড়ক, মহাসড়ক, রেলের সেতু, মহাসড়কের সেতু, গুরুত্বপূর্ণ রেল স্টেশন রয়েছে, যেগুলির নজরদারি বাড়াতে বলা হয়েছে।

অন্য খবর দেখুন