বাড়তি কাজের চাপ! প্রতিবাদে শিলিগুড়ি দীনবন্ধু মঞ্চের সামনে বিক্ষোভ বিএলও-দের

শিলিগুড়ি: বাড়ি বাড়ি এনুমারেশন ফর্ম বিলির পাশাপাশি ডিজিটালাইজেশনের কাজও বিএলও-দের করতে হবে, এই কথা জানার পর প্রতিবাদে সামিল হল শিলিগুড়ি বিধানসভা কেন্দ্রের বিএলও-দের একাংশ। এদিন সকাল থেকে শিলিগুড়ির দীনবন্ধু মঞ্চের সামনে বিক্ষোভ দেখাতে শুরু করেন। তাদের দাবি, বাড়তি কাজের চাপ দেওয়া হচ্ছে তাদের।

প্রসঙ্গত, শনিবার শিলিগুড়ির দীনবন্ধু মঞ্চে শিলিগুড়ি বিধানসভা কেন্দ্রের বিএলও-দের নিয়ে নির্বাচন কমিশনের পক্ষ থেকে একটি প্রশিক্ষণ কর্মশালার আয়োজন করা হয় ও সেখানেই নির্বাচন কমিশনের পক্ষ থেকে জানানো হয়, বাড়ি বাড়ি গিয়ে ফর্ম বিলি ও সংগ্রহের পাশাপাশি ভোটারদের সমস্ত তথ্য অনলাইনে আপডেট করার কাজও আজ থেকে বিএলও-দের করতে হবে। এই কথা জানতে পেরে ক্ষোভ প্রকাশ করেন বিএলও-রা।

আরও পড়ুন: বিহারে জিতে মনোবল বাড়লেও, বাংলা জয় সহজ হবে না BJP–র কাছে!

বিএলও-রা জানান, একেই তাদের অল্প সময়ের মধ্যে এত কাজ সম্পূর্ণ করতে বলা হয়েছে তার ওপর ডিজিটাইযেলেসানের বাড়তি কাজও তাদের ওপর চাপালে সমস্যায় পড়তে হবে তাদের। কারণ এই কাজে কিছু ভুল হলে তার সমস্ত দায় এসে পড়বে বিএলও-দের ওপর। তাই তাদের দাবি তারা এই বাড়তি কাজ করবেন না। তারা জানান, এই বাড়তি কাজের জন্য বিএলও-দের যা অর্থ দেওয়া হবে সেটা অন্য কাওকে দিয়ে এই কাজ করানো হোক।